P R E S S E M E D D E L E L S E

**Kurerfirma hjælper danske modedesignere ud i verden**

**Når den internationale modemesse, WHITE, løber af stablen i Milano d. 18.-20. juni, præsenteres samarbejdet Revolver inside White også. Det har til formål at promovere nogle udvalgte skandinaviske designere internationalt. De udvalgte modeskabere har fået hjælp fra et af verdens største kurerfirmaer, DHL Express, som sponsorerer transporten af deres kollektioner til modemessen.**

**Vallensbæk d. 16. juni 2016:** ”Vi har siden begyndelsen af året været den officielle logistikpartner for Revolver i forbindelse med Copenhagen Fashion Week. Da de for kort tid siden spurgte om vi ville sponsorere forsendelsen af kollektioner for otte danske og fire svenske modeskabere, der skal deltage på WHITE i Milano, som de selv er en del af, sagde vi naturligvis ja. For os er det en fin mulighed for at vise dem, at de trygt kan overlade deres dyrebare modekollektioner til os. Vi har gennem de seneste år opnået en solid erfaring med at servicere fashion industrien og dække branchens forskelligartede behov,” siger Susanne Katja Kristensen, der er Marketing Manager i DHL Express.

Den danske gren af det globale kurerfirma har gennem længere tid sponsoreret Anne Sofie Madsen og Tonsure med forsendelser til symbolpriser. På den måde har DHL Express understøttet disse modedesigneres mulighed for at dyrke eksportmarkederne.

”Når vi vælger at lave den form for sponsorater, gør vi det blandt andet fordi vi igennem den tætte og løbende dialog med disse modeskabere holder fingeren på pulsen i forhold til, hvad der rør sig i branchen og hvor man som designer typisk løber hovedet mod muren. Jo mere indgående vi forstår vores kunders forretning, jo bedre kan vi servicere dem,” siger Susanne Katja Kristensen.

**Tæt samarbejde med Revolver**

DHL Express har i forvejen et tæt samarbejde med Revolver Copenhagen. I forbindelse med deres internationale modeshows på dansk grund, sørger kurerfirmaet nemlig for at opstille særlige DHL Service Points i Revolver Village. Her kan alle modeskabere gå op til standen og arrangere forsendelse til et hvilket som helst punkt på jorden til attraktive priser. Det er også her, at flere modeskabere troligt tropper op for at få råd og vejledning om im- og eksport. Endelig fungerer Service Point’et også som et sted, hvor alle pakker til modefirmaerne kan blive leveret den uge — uanset hvilket kurerfirma, der har transporteret dem.

”Det var en stor succes for os at deltage og servicere modeskaberne ved modeshowet i februar måned. Derfor glæder vi os rigtig meget til at komme igen til august. Vi har i det hele taget deltaget i modeugerne i flere år og sjovt nok har flere af mine kollegaer altid en masse gode argumenter for, hvorfor de skal med. Alle elsker vist mode,” siger Susanne Katja Kristensen.

På WHITE modemessen deltager flere end 20.000 indkøbere fra nogle af de største modebutikker i verdenen.

Link til WHITE modemessen: <http://www.whiteshow.it>

Mere om samarbejdet med Revolver: <http://revolver.dk/4611-2/>

**For yderligere oplysninger, kontakt venligst:**

Susanne Katja Kristensen i DHL Express på telefon: 72 39 73 22.

Evt. billeder kan findes her: <http://www.mynewsdesk.com/dk/dhl-danmark/latest_media>

DHL er verdens førende firma i logistikbranchen. DHL’s mange divisioner tilbyder en uovertruffen portefølje af logistikydelser lige fra national og international levering af pakker, internationale ekspresforsendelser, vej-, luft- og søtransport til supply chain management i industrien. Med flere end 340.000 medarbejdere i over 220 lande og områder over hele verden forbinder DHL mennesker og virksomheder sikkert og pålideligt og sørger for de globale handelsstrømme. Og med specialiserede løsninger til vækstmarkeder og industrier, herunder e-handel, teknologi, life science og sundhedspleje, energi, biler og detailhandel, samt en gennemprøvet forpligtelse til at udvise ansvarlighed og en uovertruffen tilstedeværelse på vækstmarkederne, er DHL i den grad positioneret som “The Logistics company for the world”. DHL er en del af Deutsche Post DHL Group. Den realiserede omsætning var i 2015 på mere end 59 milliarder euro.